**KASUTUSTINGIMUSED**

**Annetuskeskkond „Korjanduskarp“**

„Piskust saab palju!“

Annetuskeskkonna eesmärgiks on ühiselt koguda annetusi Eesti Evangeelse Luterliku Kiriku töö heaks.

**1. Korjanduskarbi teenuse kasutaja**

1.1. Eesti Evangeelse Luterliku Kiriku (EELK) annetuskeskkonna „Korjanduskarp“ teenust saavad kasutada (edaspidi Kasutaja):

1. EELK Konsistoorium
2. EELK ja koguduste asutused
3. EELK praostkonnad
4. EELK kogudused
5. EELK asutatud mittetulundusühingud ja sihtasutused.

1.2. Ühel Kasutajal saab annetuskeskkonnas korraga olla kuni kaks aktiivset projekti.

1.3. Kasutajal ei tohi olla võlgnevusi EELK Konsistooriumi ning Maksu- ja Tolliameti ja Äriregistri ees.

**2. Esitatavad materjalid**

Teenuse kasutamiseks esitab Kasutaja EELK Konsistooriumile:

1. projekti kirjeldus eesti keeles
2. projekti kirjeldus inglise keeles (kui Kasutaja soovib annetusi koguda ka väljaspool Eestit)
3. projekti eelarve, näidates sealjuures ära omaosaluse
4. projekti kirjeldav foto jpg- või png formaadis (pikiformaat, suhe 1:1,5, min 300 x 450 px), kinnitades, et Kasutajal on õigused antud fotole
5. soovi korral lisa foto- ja videomaterjali projekti tutvustamiseks.

**3. Teenustasu**

Teenuse kasutamise tasu on 5% laekunud annetuste summast, millega kaetakse kaardimakse teenustasu ja annetuskeskkonna haldamise kulud.

**4. Laekunud annetused**

4.1. Sõltumata sellest, kas projekt kogus vajaliku summa kokku või mitte, kuuluvad annetused Kasutajale.

4.2. Kui projekt ei kogunud annetuste keskkonnas „Korjanduskarp“ etteantud perioodil soovitud summat, peab Kasutaja leidma projekti elluviimiseks ise lisavahendid või teostama võimalusel projekti väiksemas mahus.

**5. EELK Konsistooriumi kohustused**

5.1. EELK Konsistoorium kohustub igakülgselt kaasa aitama annetuskeskkonna „Korjanduskarp“, selle eesmärkide ja võimaluste tutvustamisele nii kiriku liikmete, Eesti ühiskonnale tervikuna kui ka kiriku partneritele väljaspool Eestit.

5.2. EELK Konsistoorium kohustub esitama Kasutajale kord kuus (annetuste kogumise kuule järgneva kuu 10. päevaks) aruande laekunud annetuste kohta.

5.3. Laekunud annetuste Kasutajale üleandmise aeg laekumistest ja sõltub projekti iseloomust ning lepitakse Kasutajaga eraldi kokku.

5.4. EELK Konsistoorium deklareerib Maksu- ja Tolliametile annetused, mille korral annetaja on seda soovinud.

**6. Teenuse kasutaja kohustused**

6.1. Kasutaja kohustub oma projektide tutvustamise ja annetajate leidmise kaudu igakülgselt kaasa aitama annetuskeskkonna „Korjanduskarp“ propageerimisele Eestis ja väljaspool Eestit.

6.2. Kasutaja on kohustatud esitama EELK Konsistooriumile aruande annetuste kasutamise kohta ja teavitama annetuskeskkonna „Korjanduskarp“ veebilehele kaudu annetajaid projekti teostamise tulemustest vahetult pärast projekti teostamist.

\*\*\*